Séreignarleiðir Lífsverks skiluðu frábærri ávöxtun á árinu 2019 , enda einkenndist árið af mikilli hækkun á helstu eignamörkuðum , innanlands sem utan . Lífsverk 1 skilaði 12,9% raunávöxtun á árinu . Nafnávöxtun Lífsverks 1 var 15,9% á árinu , Lífsverk 2 , sem er stærsta og fjölmennasta leiðin , skilaði 12,8% nafnávöxtun og Lífsverk 3 , sem samanstendur einkum af innlánum og styttri skuldabréfum , gaf 5,4% nafnávöxtun . Hrein raunávöxtun leiðanna er 12,9% , 9,9% og 2,7% . Síðastliðin 5 ár er söguleg hrein raunávöxtun Lífsverks 1 að meðaltali 4,9% á ári , 5 ára hrein raunávöxtun Lífsverks 2 er 4,8% og Lífsverk 3 hefur skilað 2,3% hreinni raunávöxtun . Séreignarleiðir Lífsverks eru gerðar upp miðað við markaðskröfu en uppgjör samtryggingardeildar , sem miðast að hluta til við kaupkröfu skuldabréfa , liggur ekki fyrir . Lífsverk hefur stækkað hratt á undanförnum árum . Samanlagðar eignir samtryggingar - og séreignardeilda Lífsverks fóru yfir 100 milljarða markið síðastliðið sumar en voru til samanburðar 51,3 milljarðar í lok árs 2013 . Eignir sjóðsins hafa því nærfellt tvöfaldast á síðustu 6 árum .